יוסף פרס

יוסף פרס הוא רופא ישראלי מומחה ברפואת ילדים, ראומטולוגיה ורפואה דחופה. עד לפרישתו לגמלאות כיהן כמנהל מרכז שניידר לרפואת ילדים בישראל, כיום משמש כנשיא עמותת למענכם.

ביוגרפיה
פרס למד רפואה באוניברסיטת קובנה בליטא בשנים 1971 עד 1977. ב-1978 החל בסבב התמחות במרכז רפואי סורוקה בבאר שבע. בשנים 1984 עד 1990 התמחה ברפואת ילדים בסורוקה. בשנים 1993 עד 1994 עשה התמחות-על בראומטולוגיה בבית החולים לילדים סיק-קידס  בטורונטו שבקנדה. שימש מנהל המחלקה לרפואה דחופה בילדים בסורוקה וכיו"ר החטיבה לרפואת ילדים בסורוקה. 

ב-2002 מונה לפרופסור חבר בפקולטה למדעי הבריאות באוניברסיטת בן-גוריון. בינואר 2008 מונה למנהל מרכז שניידר לרפואת ילדים. בשנת 2010 מונה לפרופסור מן המניין בפקולטה לרפואה ע"ש סאקלר באוניברסיטת תל אביב.

ב-2014 זכה בפרס "ליטא הגלובלית".

פרס נשוי לד"ר פרננדה פרס, מנהלת היחידה להריון בסיכון גבוה בסורוקה. אב לשתי בנות.

קישורים חיצוניים
פרופ' יוסף פרס - מנהל מרכז שניידר לרפואת ילדים

הערות שוליים 

מנהלי בתי חולים בישראל
רופאי ילדים ישראלים
מומחים ישראלים לרפואה דחופה
רופאי ילדים יהודים
סגל אוניברסיטת תל אביב: רפואה
סגל המרכז הרפואי האוניברסיטאי סורוקה
סגל מרכז שניידר לרפואת ילדים
סגל אוניברסיטת בן-גוריון בנגב: מדעי הבריאות
ישראלים שנולדו במאה ה-20